দিল্লি বিশ্ববিদ্যালয়ের সিলেবাসে মনুস্মৃতি, বাবর নামায় না

ওয়েব ডেস্ক: মনুস্মৃতি (Manusmriti), বাবরনামা (Baburnama) দিল্লি বিশ্ববিদ্যালয়ের (Delhi University) স্নাতকস্তরের ইতিহাসের সিলেবাসে অন্তর্ভুক্ত হল না। উপাচার্য যোগেশ সিং (Yogesh Singh) এই তথ্য জানিয়েছেন। ফ্যাকাল্টি সদস্যদের বাধায় তা করা হল না। তিনি ক্ষমতা বলে অ্যাকাডেমিক কাউন্সিলে তা পাঠাতে দেবেন না। ১৯ ফেব্রুয়ারি ইতিহাস বিভাগ এই বিষয়ের অন্তর্ভুক্তির বিষয়ে সিদ্ধান্ত নিয়েছিল। যা সমাজে বিভাজন ঘটায় এমন কোনও বিষয় অন্তর্ভুক্ত করা হবে না বিশ্ববিদ্যালয়। এমনই জানিয়েছেন উপাচার্য।

সহযোগী অধ্যাপক সুরেন্দ্র কুমারের অভিযোগ, মনুস্মৃতি বর্ণভিত্তিক বিচ্ছিন্নতা ঘটায়। যা দেশের সংবিধানের পরিপন্থী। তিনি এই বিষয় যাতে অন্তর্ভুক্ত না হয় সেজন্য উপাচার্যের কাছে অনুরোধ করেছিলেন। একইভাবে মুঘল সম্রাট বাবরের হিংস্রতার কথা বাবরনামায় রয়েছে। তাই তারও বিরোধিতা।

আরও পড়ুন: আরবে ফাঁসিতে ঝোলানো হল উত্তরপ্রদেশের মহিলা পরিযায়ী শ্রমিককে

এর আগেও দিল্লি বিশ্ববিদ্যালয়ে মনুস্মৃতির অন্তর্ভুক্তি নিয়ে বিতর্ক হয়। শেষ পর্যন্ত আইনের সিলেবাসে তা অন্তর্ভুক্ত করা হয়নি। উপাচার্য জানান, আমরা একবিংশ শতাব্দীতে রয়েছি। আমরা এমন কিছু শেখাতে চায় না যেটা আমাদের ভাগ করবে।